stanford-oval/wikipedia huggingface dataset:
Edmond de Goncourt

Edmond de Goncourt. Nadarin valokuva vuodelta 1877.
Edmond Louis Antoine Huot de Goncourt (26. toukokuuta 1822 Nancy – 16. heinäkuuta 1896 Draveil) oli ranskalainen kirjailija. Hän kirjoitti teoksensa yhdessä veljensä Jules de Goncourtin kanssa, ja heitä on siten pidettävä yhtenä kirjailijahahmona. Veljekset olivat naturalismin ja impressionismin uranuurtajia ja Gustave Flaubertin ohella naturalismin johtohahmoja.
Edmond de Goncourt perusti jälkisäädöksellä Goncourt-akatemian (Académie Goncourt), joka  myöntää vuosittain Goncourt-kirjallisuuspalkinnon.
Suomennetut teokset

Edmond ja Jules de Goncourt, Nuoren tytön tarina (Renée Mauperin); suomentanut Maija Koskenniemi. Helsinki: Kustannusoy. Kirja 1915. Sarja: 50 pennin kirjasto, n:o 17-19
Edmond ja Jules de Goncourt, Sairas sydän (Renée Mauperin); suomentanut Joel Lehtonen, Jyväskylä, Gummerus, 1934
Näytteitä tuotannosta on antologiassa Ranskan kirjallisuuden kultainen kirja (WSOY 1934).
Aiheesta muualla

Kuvia tai muita tiedostoja aiheesta Edmond de Goncourt Wikimedia Commonsissa
Dark Horse Comics

| Dark Horse Comics |
| --- | --- |

Perustettu:  1986
Avainhenkilöt:  Mike Richardson
Kotipaikka:   Milwaukie, Oregon
Toimiala:  julkaiseminen
Tuotteet:  sarjakuvat
Emoyhtiö:  Embracer Group
Kotisivu:  www.darkhorse.com
Infobox OKVirheellinen NIMI-arvo: 
Dark Horse Comics on yksi suurimmista yhdysvaltalaisista sarjakuvakustantamoista Marvelin ja DC:n jälkeen. Sen perusti oregonilainen sarjakuvakauppias Mike Richardson, ensimmäinen julkaisu  (Dark Horse Presents) ilmestyi vuonna 1986. Yhtiön tunnetuimpia sarjakuvia ovat Mike Mignolan Hellboy ja Frank Millerin Sin City -sarja. Dark Horse julkaisee myös useita lisenssiin pohjautuvia sarjakuvia, kuten Star Wars, Buffy the Vampire Slayer ja Aliens.
Vuonna 2021 Embracer Group hankki Dark Horse Comicsin emoyhtiön Dark Horse Median. Kauppaan sisältyi Dark Horse Publishing ja Dark Horse Entertainment, joista jälkimmäinen on tuottanut televisio- ja elokuvasarjoja kuten Hellboy.
Dark Horsen sarjakuvia

300
The American
Age of Reptiles
ArchEnemies
Barb Wire
Battle Gods: Warriors of the Chaak
Big Guy and Rusty the Boy Robot
Billy the Kid’s Old-Timey Oddities
The Blackburne Covenant
Boris the Bear
BPRD
Concrete
The Dark Horse Book Of
Dark Horse Presents
Dr. Giggles
Freaks of the Heartland
Gary Gianni’s The MonsterMen
Ghost
Girl Crazy
Give Me Liberty
The Goon
Grendel
The Hammer'
Hard Boiled
Haunted Man
Heartbreakers
Hellboy
Hero Zero
HyperSonic
Kingdom of the Wicked
Lords of Misrule
Marshal Law
The Mask
Milkman Murders
The Perhapanauts
Red Rocket 7
Rex Mundi
Samurai: Heaven and Earth
Scarlet Traces
Sin City
SpyBoy
The Thirteenth Son
The Umbrella Academy
Usagi Yojimbo
H.G. Wells’ The War of the Worlds
Dark Horsen sarjakuvia > Lisenssisarjakuvat

Æon Flux
Alien
Aliens vs. Predator
Conan Barbaari
Dirty Pair
Disney’s Gremlins
Doctor Solar
Emily the Strange
The Fog
Godzilla
Hard Looks
Harlan Ellison’s Dream Corridor
Hellgate
The Hire
The Incredibles
King Kong
Little Lulu
Magnus, Robot Fighter
Man with the Screaming Brain
Megatokyo
Pathfinder
Penny Arcade
Planet of the Apes
Predator
Red String
Scarface
Serenity: Those Left Behind
Shrek
Star Wars: Crimson Empire
Star Wars: Crimson Empire II
Star Wars: Empire
Star Wars: Rebellion
Star Wars Tales
Star Wars: Knights of the Old Republic
Superman vs. The Terminator
Tarzan
Terminator
Vampire Hunter D
Xena: Warrior Princess
Dark Horsen sarjakuvia > Manga

3x3 Eyes
Akira
Appleseed
Astro Boy
Berserk
Blade of the Immortal
Bubblegum Crisis
Ghost in the Shell
Gunsmith Cats
Hellsing
Intron Depot
Megatokyo
Oh My Goddess!
Shadow Star
The Ring
Trigun
You’re Under Arrest
Aiheesta muualla

Wikimedia Commonsissa on kuvia tai muita tiedostoja aiheesta .
http://www.darkhorse.com/ (Arkistoitu – Internet Archive)
Jyrki JJ Kasvin asiaa sivuava kirjoitus
Destination Anywhere

| Destination Anywhere Jon Bon Jovi |
| --- | --- | --- |

Studioalbumin tiedot
 Äänitetty : helmikuu-marraskuu 1996
 Julkaistu: 17. kesäkuuta 1997
 Tuottaja(t): Dave Stewart, Stephen Lironi, Jon Bon Jovi, Desmond Child & Eric Bazilian
 Tyylilaji: rock, powerpop
 Kesto: 68.07
 Levy-yhtiö: Mercury Records
Listasijoitukset
  2.
Jon Bon Jovin muut julkaisut
| Blaze of Glory 1990 | Destination Anywhere 1997 | The Power Station Years 2001 |
Destination Anywhere on Jon Bon Jovin toinen soololevy, joka on julkaistu vuonna 1997. Siitä on myös samana vuonna julkaistu lyhytelokuva, joka perustuu kyseisen albumin kappaleisiin. Elokuvan ohjasi Mark Pellington ja siinä näyttelivät Jon Bon Jovin lisäksi mm. Demi Moore, Annabella Sciorra, Kevin Bacon, Whoopi Goldberg ja Denise Faye.
Kappaleet

Queen of New Orleans – 4.30
Janie, Don't Take Your Love to Town – 5.18
Midnight in Chelsea – 4.58
Ugly – 3.24
Staring at Your Window with a Suitcase in My Hand – 4.26
Every Word Was a Piece of My Heart – 5.16
It's Just Me – 6.43
Destination Anywhere – 4.55
Learning How to Fall – 4.03
Naked – 4.46
Little City – 4.42
August 7, 4:15 – 4.59
Cold Hard Heart – 4.42 (Demo)
Japanin bonuskappale
I Talk to Jesus – 5.12
Ranskan bonuskappale
Sad Song Night – 3.50
Eeva Rohas

Eeva Rohas (s. 1982 Helsinki) on suomalainen kirjailija, näytelmäkirjailija ja luovan kirjoittamisen ohjaaja.
Rohas valmistui ylioppilaaksi Kallion lukiosta 2001 ja filosofian maisteriksi Jyväskylän yliopistosta 2005 pääaineenaan kirjallisuus. Hän väitteli filosofian tohtoriksi nykykulttuurista Jyväskylän yliopistossa 2016. Vuodesta 2010 hän on toiminut vapaana kirjailijana.
Rohas näytteli Tikkurilan Teatterissa 1995–2000 ja Jyväskylän ylioppilasteatterissa 2002–2009. Hänen esikoisteoksensa, novellikokoelma Keltaiset tyypit (2010), oli Helsingin Sanomien kirjallisuuspalkintoehdokkaana. Rohaksen ensimmäinen romaani, Syvä pää, ilmestyi vuonna 2012 ja oli Tiiliskivi-palkintoehdokas. Vuonna 2018 ilmestyi Rohaksen kolmas romaani, Raivo.
Teokset

Keltaiset tyypit.  Helsinki:  Otava, 2010.  ISBN 978-951-1-24730-2.
Syvä pää.  Helsinki:  Otava, 2012.  ISBN 978-951-1-25923-7.
Raivo.  Helsinki:  Otava, 2018.  ISBN 978-951-1-29481-8.
Aiheesta muualla

Eeva Rohaksen verkkosivut
Eeva Rohas Otavan verkkosivuilla
Eeva Rohas: Keltaiset tyypit Aamun kirjassa Ylen Elävä arkisto.
Eeva Rohas: Syvä pää Aamun kirjassa Yle Areena.
Elvi Mela

Hilda Amanda Rintanen, kirjailijanimi Elvi Mela, (17. joulukuuta 1887 Kokemäki – 12. syyskuuta 1969 Kokemäki) oli suomalainen kirjailija, joka julkaisi kaksi romaania. Varsinaiselta ammatiltaan hän oli kokki.
Elämä

Rintanen syntyi rengin perheeseen Kokemäen Sonnilan kylässä. Hän muutti jo nuorena Helsinkiin työnhakuun päätyen lopulta palvelijattareksi ja keittäjäksi. Rintanen oli Bakussa Kaspianmeren öljyteollisuudessa työskennelleiden suomalaisperheiden palveluksessa ja hänestä kehittyi nopeasti taitava ruuanlaittaja. Myöhemmin Rintanen oli muun muassa von Frenckellin ja Thesleffin sukujen palveluksessa. Diplomaattiperheiden mukana hän työskenteli myös Suomen ulkopuolella muun muassa sotaministeri Wilhelm Thesleffin palveluksessa Norjassa.
Rintasen esikoisromaani Helga julkaistiin vuonna 1920. Kyseessä on traaginen rakkaustarina, joka sijoittuu sisällissodan aikaiseen Helsinkiin. Kirja sai hyvät arvostelut ja oli myös kohtalainen myyntimenestys. Helgan ilmestyttyä Rintanen ryhyi kirjoittamaan uutta romaania, jonka aihe tuli hänen omasta lapsuudestaan. Rintanen oli tuolloin arkkitehti Eliel Saarisen huvilassa asuneen liikemies Allan Hjeltin palveluksessa. Romaanin käsikirjoitus tuhoutui Hvitträskin tulipalossa heinäkuussa 1922, eikä hän kirjoittanut sitä uudestaan. Rintasen toinen romaani Äyriälän emäntä ilmestyi syksyllä 1930. Kirja kertoo synkän tarinan maalaistalosta ja sen asukkaista, joiden elämää leimaa muun muassa runsas alkoholinkäyttö. Tolstoilaisuudesta kiinnostunut Rintanen oli mukana myös Tulenkantajissa, muttei kuulunut ryhmän keskeisiin hahmoihin.
Rintasen kirjoittamia lyhyitä novelleja julkaistiin 1930-luvulla useissa sanomalehdissä. Vuosikymmenen vaihteessa alussa hän jätti keittäjän työnsä ja rakensi pienen mökin Järvenpään Satukalliolle elättäen itsensä palstaviljelyllä. Rintasen naapurina asui muun muassa kirjailija Tyyni Tuulio, jonka luona pidettyihin Satakuntalaisen osakunnan kirjallisuuspiirin kokoontumisiin hän usein osallistui. 1960-luvun puolivälissä Rintanen muutti Vampulaan, jossa asui hänen sukulaisiaan, mutta asettui pian Kokemäelle saatuaan paikan vanhainkodista. Viimeisinä vuosinaan Rintanen kirjoitti muistelmiaan, jotka kuitenkin jäivät kesken hänen kuoltuaan 81-vuotiaana syyskuussa 1969. Rintanen on haudattu Koomankankaan hautausmaalle. Hänen muistelmansa ja muut käsikirjoituksensa ovat kadonneet.
Teokset

Helga.  Porvoo:  WSOY, 1920.
Äyriälän emäntä.  Porvoo:  WSOY, 1920.
Aiheesta muualla

Elvi Mela : Bakussa maailmansodan alkaessa, Kansan kuvalehti, 21.11.1930, nro 47, s. 8, Kansalliskirjaston digitaaliset aineistot
Edvard Bacher

Carl Edvard Bacher (16. lokakuuta 1875 Helsinki – 22. maaliskuuta 1961 Helsinki) oli suomalainen ampuja.
Bacher osallistui vuoden 1912 Tukholman olympialaisissa trapammuntaan. Henkilökohtaisessa kilpailussa hän oli 47. ja joukkuekilpailussa hänen edustamansa Suomi oli viides.
Ella Adajevskaja

Elisaveta Georgijevna "Ella" Adajevskaja (Ella Adaïewsky; ven. Елизавета Георгиевна "Элла" Адаевская; 29. tammikuuta 1846 Pietari – 26. heinäkuuta 1926 Bonn) oli venäläinen säveltäjä ja pianisti.
Adajevskajan tunnetuimpia opettajia olivat Adolf von Henselt, Alexander Dreyschock ja Anton Rubinstein. Hän piti ensimmäisen julkisen konserttinsa Pietarissa talvella 1861/1862 ja sai pian osakseen laajaa seurantaa eri puolilla Eurooppaa.
Adajevskajan sävellystuotantoon kuuluu muun muassa kaksi oopperaa 1870-luvulta sekä 24 preludia pianolle ja laulajalle vuosilta 1903–1907. Hän eli 80-vuotiaaksi.
Ei koskaan selvin päin

| Ei koskaan selvin päin Finntrio |
| --- | --- | --- |

Kokoelmalevyn tiedot
 Julkaistu: 1996
 Formaatti: CD-levy
 Kesto: 51.54
 Levy-yhtiö: Warner Music
Finntrion muut julkaisut
| Folk-kansio 1989 | Ei koskaan selvin päin 1996 |   |
Ei koskaan selvin päin on vuonna 1996 julkaistu 20 suosikkia -sarjaan kuuluva Finntrion kokoelmalevy.
Kappaleet

Ei koskaan selvin päin – 3.38
Vilho ja Bertta – 4.17
Eripuolilla – 1.32
Kaksipa poikaa Kurikasta – 2.03
Romanssi – 2.09
Neljä kisälliä – 4.17
El matador – 1.55
Flora – 3.06
Kolme veikkoa – 1.51
Kirkonkylän tanssit – 1.53
Kansanlaulaja – 3.00
Hulda ja Jalmari – 4.16
Hurja vaari – 2.21
Inarinjärvi – 2.16
Nikkarin Kerttu – 2.29
Paksu Ulla – 1.41
Tuhma Dolly – 2.17
Matkaan, matkaan – 2.01
Tuulelta vastauksen saan – 2.53
Kylmät muurit – 1.56
Edvard Björkenheim

| Edvard Björkenheim |
| --- | --- |

Suomen puolustusministeri
 Kuuskosken hallitus   26.4.1958 – 29.8.1958    
Edeltäjä:  Kalle Lehmus
Seuraaja:  T. A. Wiherheimo
 Miettusen I hallitus   14.7.1961 – 13.4.1962    
Edeltäjä:  Leo Häppölä
Seuraaja:  Arvo Pentti
Henkilötiedot
Syntynyt: 26. heinäkuuta 1901 Isokyrö
Kuollut: 24. toukokuuta 1965 (63 vuotta) Isokyrö
Tiedot
Puolue:  Maalaisliitto
Edvard Lars Reguel Björkenheim (26. heinäkuuta 1901 Isokyrö – 24. toukokuuta 1965 Isokyrö) oli suomalainen, puoluetaustaltaan maalaisliittolainen poliitikko. Hän toimi puolustusministerinä ammattiministerinä Kuuskosken virkamieshallituksessa vuonna 1958 sekä Miettusen I hallituksessa vuosina 1961–1962. Ministeripäiviä hänen urallaan kertyi yhteensä 400.
Björkenheim opiskeli maatalouskorkeakoulussa Tanskassa vuosina 1919–1921 ja teki lisäksi opintomatkoja Yhdistyneeseen kuningaskuntaan, Ranskaan ja Yhdysvaltoihin. Vuodesta 1927 hän omisti Orisbergin kartanon Isossakyrössä. Vuodesta 1932 hän toimi myös Orismalan maatalouskoulun johtajana.
Björkenheimillä oli lukuisia kunnallisia, maakunnallisia ja valtakunnallisia luottamustehtäviä. Hän oli Isonkyrön kunnanvaltuuston jäsen vuodesta 1937 ja puheenjohtaja vuodesta 1944. Sotilasarvoltaan hän oli reservin kapteeni.
Hän oli tilanomistaja ja Maanviljelysseuran puheenjohtaja vuodesta 1954. Hän sai maanviljelysneuvoksen arvon 1953.
Edvard Björkenheimin isä oli tilanomistaja ja maatalousmies Adolf Edvard Björkenheim ja veli kirjallisuushistorioitsija Magnus Björkenheim.
Edvard Bergenheim (insinööri)

Edvard Bergenheim.
Bergenheimin tehdas Harkovassa.
Edvard Ferdinand Bergenheim (ven. Эдуард Эдуардович Бергенгейм, Eduard Eduardovitš Bergengeim, 24. tammikuuta 1844 Turku – 28. maaliskuuta 1893 Harkova) oli Venäjällä toiminut suomalaissyntyinen rautatieinsinööri ja tehtailija.
Bergenheimin isä oli arkkipiispa Edvard Bergenheim. Hän valmistui Haminan kadettikoulusta vuonna 1863 ja palveli Suomen kaartissa ja keisarillisessa henkikaartissa. Bergenheim valmistui Nikolain insinööriakatemiasta vuonna 1869 ja palveli sen jälkeen insinöörijoukoissa. Hän työskenteli linjapäällikkönä Kurskin–Harkovan rautatiellä vuodesta 1870 ja siirtyi Harkovan–Nikolajevin rautatien palvelukseen vuonna 1876. Vuosina 1879–1884 hän työskenteli insinöörinä rautatietyömailla Ukrainassa ja Kaukasiassa.
Bergenheim perusti vuosina 1877–1878 Harkovaan Etelä-Venäjän ensimmäisen keramiikkatehtaan. Se valmisti kaakelia, keraamisia lattia- ja jalkakäytävälaattoja, keraamisia putkia, tulenkestävää tiiltä ja kattotiiltä. Tehtaan tuotteet olivat laadukkaita ja huomattavasti ulkomaisia halvempia. Bergenheim kiinnitti huomiota myös henkilökuntansa työ- ja asuinoloihin. Bergenheim oli Harkovan kaupunginduuman jäsen ja hän erosi armeijan palveluksesta everstiluutnanttina.
Bergenheim oli aatelissäädyn edustaja Suomen valtiopäivillä 1877–1878.
Ella (täsmennyssivu)

Ella tarkoittaa muun muassa seuraavia:
Ella, naisen etunimi
Ella – Helene Schjerfbeck, Mari Tossavaisen kirja Helene Schjerfbeckistä
M/S Ella J, Norjassa 1977 rakennettu ro-ro-alus
Ella Moss, VF Corporationin vaatemerkki
Ella ja Aleksi, Teleks- ja Egotrippi-yhtyeiden musiikkiprojekti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ella”, voi hakea sivunnimihaulla, laajalla sivunnimihaulla tai tekstihaulla.
Edvard Bergh

Johan Herman Edvard Bergh (21. marraskuuta 1829 Vaasa – 5. tammikuuta 1903 Helsinki) oli suomalainen juristi ja yhteiskunnallinen kirjailija.
Berghin vanhemmat olivat vaasalainen kauppias Johan Samuel Bergh (k. 1853) ja Elisabet Ulrika Wikstrand. Hän kävi Vaasan triviaalikoulua 1838–1844 ja Vaasan lukiota 1844–1846 ja pääsi ylioppilaaksi Helsingissä 1846. Bergh valmistui Helsingin yliopistosta molempien oikeuksien kandidaatiksi 1859.
Bergh oli vuodesta 1864 Helsingissä oikeusneuvosmies. Hän osallistui useiden sanomalehtien – Morgonbladet, Åbo Underrättelser, Papperslyktan ja Helsingfors Dagblad – toimittamiseen. Myöhemmin hän kirjoitti Hufvudstadsbladetiin yhteiskunnallisista kysymyksistä. Hänet erotettiin yliopistosta lyhyeksi aikaa Töölön jutun yhteydessä. Bergh oli Helsingfors Dagbladin päätoimittaja 1863–1864. Hän oli oikeusraatimiehenä Helsingissä 1864 ja osallistui porvarissäädyssä Helsingin edustajana valtiopäiville 1867 ja 1877–1878.
Bergh oli naimisissa vuodesta 1866 Johanna Charlotta Lemströmin kanssa. Heidän poikiaan olivat kirjailija, maanviljelijä John Arnold Bergh (1872–1939) sekä Suomen sokeain liiton sihteeri ja puheenjohtaja Ralf Robert Bergh (1875–1947).
Erik de Laval

| Mitalit | Mitalit | Mitalit |  |
| --- | --- | --- | --- |
|  Erik de Laval |  Erik de Laval |  Erik de Laval |  |
Maa:   Ruotsi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | nykyaikainen viisiottelu |  |
Erik Patrick Honoré de Laval (28. huhtikuuta 1888 Tukholma – 9. marraskuuta 1973 Lidingö) oli ruotsalainen nykyaikainen viisiottelija. Hän kilpaili kesäolympialaisissa 1912 Tukholmassa ja kesäolympialaisissa 1920 Antwerpenissä saaden jälkimmäisellä kerralla hopeaa. Myös hänen veljensä Georg ja Patrik de Laval olivat olympiaurheilijoita.
Elisa Rigaudo

| Mitalit | Mitalit | Mitalit |  |
| --- | --- | --- | --- |
|  Elisa Rigaudo |  Elisa Rigaudo |  Elisa Rigaudo |  |
Maa:   Italia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | 20 km kävely |  |
| EM-kilpailut  | EM-kilpailut  | EM-kilpailut  |  |
|  Pronssia | Göteborg 2006 | 20 km kävely |  |
Elisa Rigaudo (s. 17. kesäkuuta 1980 Cuneo, Italia) on italialainen kävelijä, jonka päämatka on 20 kilometriä.
Rigaudon suurimmat saavutukset ovat 20 kilometrin olympiapronssi 2008, MM-hopea 2011, EM-pronssi 2006 ja alle 23-vuotiaiden Euroopan-mestaruus 2001. Hän oli kymmenes Pariisin MM-kisoissa 2003, kuudes Ateenan olympialaisissa 2004, seitsemäs Helsingin MM-kisoissa 2005, kahdeksas Berliinin MM-kisoissa 2009, kuudes Lontoon olympialaisissa 2012, viides Moskovan MM-kilpailuissa 2013 ja 11:s Rio de Janeiron olympialaisissa 2016. Daegun MM-kilpailuissa 2011 Rigaudo sijoittui alun perin neljänneksi, mutta nousi hopealle kun Olga Kaniskina ja Anisja Kirdjapkina hylättiin dopingin takia.
Rigaudon ennätys 20 kilometrillä on 1.27.12. Hän on 169 cm pitkä ja painaa 56 kilogrammaa.
Henkilökohtaiset ennätykset

3000 m : 12.28,92 (2002)
5000 m : 20.56,29 (2002)
10 000 m: 42.29,06 (2013)
10 km: 42.33 (2009)
15 km: 1.07.12 (2003)
20 km: 1.27.12 (2008)
Don Dixon (taiteilija)

Don Dixon (s. 1951 Easton, Pennsylvania) on yhdysvaltalainen taiteilija. Dixon on  maalannut monia amerikkalaisten avaruus-, fantasia- ja tieteislehtien kansikuvia ja tehnyt muuta tiedettä, tieteiskirjallisuutta ja fantasiaa sivuavaa kuvitusta.
Dixon asuu nykyään Kalifornian Long Beachilla. Dixon maalasi alussa öljyväreillä, mutta siirtyi myöhemmin akryyliväreihin ja guassiin.
Aiheesta muualla

Putting the Universe on Canvas, Interview on Planetary Radio (Arkistoitu – Internet Archive) (24. heinäkuuta 2006) (englanniksi)
The SF Site: A Conversation with Don Dixon (englanniksi)
History of the IAAA (Arkistoitu – Internet Archive) (englanniksi)
Official Website (englanniksi)
Emma Madsen

Emma Madsen (s. 18. marraskuuta 1988) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa heinäkuun 2013 loppuun mennessä neljä maaottelua, joista ensimmäiset kaksi kesäkuussa 2011 ja seuraavat kaksi vuoden 2013 EM-kisoissa.
Madsen on edustanut seuratasolla Brøndby IF:ää vuodesta 2009. Vuoteen 2008 saakka hän pelasi BSF:ssä.
Eeva Salo

Eeva Sofia Salo (7. huhtikuuta 1926 Rautu – 13. marraskuuta 1988) oli suomalainen kirjailija ja suomentaja.
Teoksia

Saara : runoja. Otava 1953
Jokainen kuu. Tammi 1960
Omenannahkakengät ; kuv. Seija Juva. Sanoma, Lasten oma kirjakerho, Helsinki 1977, 2. painos 1978
Suomennoksia

G. N. Lansdown : Veikeitä eläinjuttuja ; kuv. A. Lamb. Valistus 1959
Wilhelm Hauff : Pikku taikuri ; kuv. Vladimír Machaj ; saksankielisestä alkuteoksesta suom. Eeva Salo. Weilin + Göös, Helsinki 1969
Palkinnot

Valtion nuorisokirjailijapalkinto 1978
Emma Marrone

Emma Marrone vuonna 2014.
Emmanuela ”Emma” Marrone (s. 25. toukokuuta 1984 Firenze) on italialainen laulaja.
Marrone edusti kotimaataan vuoden 2014 Eurovision laulukilpailussa kappaleellaan ”La mia città”. Vuonna 2012 hän voitti San Remon musiikkifestivaalit ”Non è l’inferno” -kappaleella.
Julkisuuteen Marrone nousi italialaisen Amici di Maria De Filippi -kykykilpailun kautta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Emma Lundh

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Emma Linnea Lundh
Syntymäaika: 26. kesäkuuta 1989
Syntymäpaikka: Solna, Tukholma, Ruotsi
Pelipaikka: hyökkääjä
Pituus: 175 cm
Seura
Seura: Vittsjö GIK
Pelinumero: 5
Maajoukkue
| 2014– | Ruotsi | 11 | (2) |

Emma Linnea Lundh (s. 26. kesäkuuta 1989 Solna, Tukholma, Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Vittsjön riveissä.
Emma Lunder

| Emma Lunder |
| --- | --- |
 Lunder vuonna 2020
Henkilötiedot
Koko nimi:  Emma Lunder
Syntynyt: 2. syyskuuta 1991 (ikä 33) North Vancouver, Kanada
Kansalaisuus:  Kanada
Ampumahiihtäjä
Pituus:  165  cm
Paino:  54 kg
Aiheesta muualla
IBU
Emma Lunder (s. 2. syyskuuta 1991 North Vancouver) on kanadalainen ampumahiihtäjä. Hän asuu Canmoressa ja edustaa Telemark Nordic Club -seuraa.
Lunder osallistui aikuisten MM-kilpailuihin ensimmäisen kerran Hochfilzenissä 2017. Hän sijoittui Pokljukassa 2021 yhteislähtökilpailussa 17:nneksi ja takaa-ajossa 20:nneksi. Oberhofin MM-kilpailuissa 2023 hän oli yhteislähdössä seitsemäs ja pikakilpailussa yhdestoista. MM-kilpailujen viesteissä hän on sijoittunut parhaimmillaan neljä kertaa kahdeksanneksi. Olympialaisiin hän on osallistunut 2018 ja 2022 sijoittuen henkilökohtaisilla matkoilla parhaimmillaan 32:nneksi pikakilpailussa Pekingissä 2022. Naisten viestissä hän oli molemmissa kisoissa kymmenes.
Lunder kilpaili maailmancupissa ensimmäisen kerran Pokljukassa maaliskuussa 2014, ja saavutti heti maailmancupin pisteitä oltuaan pikakilpailussa 30:s. Kymmenen parhaan joukkoon hän sijoittui ensimmäisen kerran oltuaan yhdeksäs Holmenkollenin pikakilpailussa maaliskuussa 2019. Parhaimmillaan hän on sijoittunut neljänneksi Kontiolahden pikakilpailussa joulukuussa 2022.
Don Cutts

| Don Cutts> Henkilötiedot |
| --- | --- |
Syntynyt: 24. helmikuuta 1956 (ikä 68) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  93 kg
Pelaajaura
Pääsarjaura:  1979–1981
Seurat:  Fort Worth Texans (CHL) Muskegon Mohawks (IHL) Kalamazoo Kings (IHL) Fort Wayne Komets (IHL) Edmonton Oilers (NHL) Houston Apollos (CHL) Kiekkoreipas (SML) Oklahoma City Stars (CHL)
NHL-varaus:  97. varaus, 1973 New York Islanders
WHA-varaus:  48. varaus, 1973 Houston Aeros
Donald Edward Cutts (s. 24. helmikuuta 1956 Edmonton, Alberta, Kanada) on kanadalainen entinen jääkiekkomaalivahti.
Ura

Cutts pelasi vuodet 1970–1974 yliopistosarjaa RPI:n (Rensselaer Polytechnic Institute) joukkueessa. New York Islanders varasi hänet 97. pelaajana NHL:n varaustilaisuudessa 1973. Samana vuonna Cuttsin varasi myös WHA-joukkue Houston Aeros numerolla 48. Hänet valittiin RPI:ssä ECAC:n vuoden tulokkaaksi vuonna 1972 sekä toiseen tähdistökentälliseen vuosina 1972 ja 1973.
Yliopistovuosiensa jälkeen Cutts pelasi lähinnä CHL:ää ja IHL:ää joukkueinaan Fort Worth Texans, Muskegon Mohawks, Kalamazoo Kings, Fort Wayne Komets, Houston Apollos ja Oklahoma City Stars. Pelatessaan Muskegon Mohawksissa kaudella 1975–1976 hänet valittiin IHL:n ensimmäiseen tähdistökentälliseen ja palkittiin kauden vähiten maaleja päästäneenä maalivahtina James Norris Memorial Trophylla.
Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM-liigakauden päätyttyä hän palasi CHL:ään Oklahoma City Starsin joukkueeseen.
Cutts lopetti uransa IHL-joukkue Muskegon Mohawksissa keväällä 1982.
Don Coscarelli

Don Coscarelli vuonna 2017.
Don Coscarelli (s. 17. helmikuuta 1954 Tripoli, Libya) on yhdysvaltalainen elokuvaohjaaja. Hänen töidensä joukossa ovat Phantasm – yön kauhut (1979) jatko-osineen, Voittamaton kostaja (The Beastmaster, 1982) ja Bubba Ho-Tep (2003).
Coscarelli ei opiskellut elokuva-alaa, vaan hän on itseoppinut.
Aiheesta muualla

Don Coscarelli Internet Movie Databasessa. (englanniksi)
Destiny (ISS)

Destiny-moduuli STS-108:lta nähtynä.
Destiny on Kansainvälisen avaruusaseman neljäs kiertoradalle viety moduuli. Se on paineistettu tutkimukseen tarkoitettu tila. Destiny on Yhdysvaltojen suurin tila asemalla.
Destiny laukaistiin kiertoradalle avaruussukkula Atlantiksella 7. helmikuuta 2001. Moduuli yhdistettiin jo kiertoradalla olleeseen Unity-moduuliin.
Ominaisuudet

Pituus: 8,53 m
Halkaisija: 4,27 m
Massa: 14 500 kg